ᱵᱟᱝᱞᱟ ᱯᱟᱹᱨᱥᱤ

ᱵᱟᱝᱞᱟ ᱯᱟ.ᱨᱥᱤ ᱟᱨᱵᱟᱝ ᱵᱮᱝᱜᱚᱞᱤ ᱵᱷᱟᱥᱟ (ᱵᱟᱝᱞᱟ ᱪᱤᱠᱤ ᱛᱮ : বাংলা ভাষা), ᱵᱟᱝᱞᱟᱫᱮᱥ ᱟᱨ ᱯᱩᱪᱷᱤᱢ ᱵᱟᱝᱞᱟ ᱟᱨ ᱩᱛᱚᱨᱼᱯᱩᱨᱩᱵᱽ ᱵᱷᱟᱨᱚᱛ ᱨᱮᱭᱟᱜ ᱛᱨᱤᱯᱩᱨᱟ ᱟᱨ ᱟᱥᱟᱢ ᱨᱮᱭᱟᱜ ᱛᱤᱱᱟᱹᱜ ᱜᱟᱱ ᱴᱚᱴᱷᱟ ᱨᱮ ᱠᱚ ᱨᱚᱲ ᱮᱫ ᱢᱤᱫ ᱢᱩᱬᱩᱛ ᱯᱟᱹᱨᱥᱤ ᱠᱟᱱᱟ ᱾ ᱯᱟᱹᱱᱟᱹᱨᱥᱤ ᱜᱷᱟᱨᱚᱸᱡᱽ ᱞᱮᱠᱟᱛᱮ ᱱᱚᱣᱟ ᱫᱚ ᱤᱱᱫᱳᱼᱤᱣᱨᱚᱯᱤᱭᱟᱹᱱ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱤᱱᱤᱡ ᱥᱚᱦᱮᱛ ᱠᱟᱱᱟ ᱾ ᱱᱚᱣᱟ ᱜᱷᱟᱨᱚᱸᱡᱽ ᱨᱮᱭᱟᱜ ᱮᱴᱟᱜ ᱢᱩᱬᱩᱛ ᱯᱟ.ᱨᱥᱤ ᱫᱚ ᱦᱤᱱᱫᱤ, ᱱᱮᱯᱟᱞᱤ, ᱯᱟᱧᱡᱟᱵᱤ, ᱜᱩᱡᱽᱨᱟᱴᱤ, ᱚᱥᱚᱢᱤᱭᱟ., ᱩᱲᱤᱭᱟ., ᱢᱳᱹᱭᱛᱷᱤᱞᱤ ᱟᱨ ᱦᱚᱸ ᱟᱹᱰᱤ ᱞᱮᱠᱟᱱ ᱯᱟᱹᱨᱥᱤ ᱾ ᱵᱟᱝᱞᱟ ᱨᱚᱲ ᱮᱫ ᱦᱚᱲ ᱠᱚᱣᱟᱜ ᱮᱞᱮᱞ ᱫᱚ ᱥᱩᱨ ᱥᱩᱯᱩᱨ ᱒᱓ ᱠᱚᱨᱚᱲ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱟᱨ ᱱᱚᱣᱟ ᱫᱚ ᱡᱮᱜᱮᱛ ᱨᱮᱭᱟᱜ ᱛᱩᱨᱩᱭ ᱟᱱᱟᱜ ᱴᱷᱟᱶ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱯᱟ.ᱨᱥᱤ ᱠᱟᱱᱟ ᱾ ᱱᱚᱶᱟ ᱨᱚᱲ ᱮᱫ ᱦᱚᱲ ᱫᱚ ᱵᱟᱝᱞᱟᱫᱮᱥ ᱟᱨ ᱵᱷᱟᱨᱚᱛ ᱥᱟᱶᱼᱥᱟᱶᱛᱮ ᱡᱮᱜᱮᱛ ᱨᱮᱭᱟᱜ ᱟᱨ ᱦᱚᱸ ᱟᱹᱰᱤᱜᱟᱱ ᱫᱤᱥᱚᱢ ᱨᱮ ᱯᱟᱥᱱᱟᱣ ᱠᱟᱛᱮ ᱢᱮᱱᱟᱜᱼᱟ ᱾ ᱵᱟᱝᱞᱟ ᱯᱟ.ᱨᱥᱤ বাংলা ভাষা ᱵᱟᱝᱞᱟ ᱪᱤᱠᱤ ᱛᱮ ᱵᱟᱝᱞᱟ ᱯᱟ.ᱨᱥᱤ :- ᱨᱚᱲ ᱟᱠᱚ :- ᱵᱟᱝᱞᱟ ᱟᱨ ᱵᱷᱟᱨᱚᱛ ᱾ ᱵᱨᱤᱴᱮᱱ, ᱭᱩ.ᱮᱥ.ᱮ., ᱯᱟᱠᱤᱥᱛᱟᱱ, ᱥᱟᱣᱫᱤ ᱟᱨᱚᱵᱽ, ᱢᱟᱞᱮᱥᱤᱭᱟ, ᱥᱤᱸᱜᱟᱯᱩᱨ, ᱚᱥᱴᱨᱮᱞᱤᱭᱟ, ᱢᱭᱟᱱᱢᱟᱨ ᱟᱨ ᱠᱟᱱᱟᱰᱟ ᱨᱮᱦᱚᱸ ᱟ.ᱰᱤ ᱵᱟᱹᱲᱛᱤ ᱵᱟᱝᱞᱟ ᱯᱟᱹᱨᱥᱤ ᱨᱚᱲ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ ᱾ ᱴᱚᱴᱷᱟ :- ᱵᱟᱝᱞᱟᱫᱮᱥ, ᱱᱮᱯᱟᱞ, ᱯᱩᱪᱷᱤᱢ ᱵᱟᱝᱞᱟ, ᱛᱨᱤᱯᱩᱨᱟ, ᱟᱱᱰᱟᱢᱟᱱ ᱟᱨ ᱱᱤᱠᱳᱵᱚᱨ ᱰᱷᱤᱯ, ᱟᱥᱟᱢ, ᱡᱷᱟᱨᱠᱷᱚᱸᱰ, ᱳᱰᱤᱥᱟ, ᱵᱤᱦᱟᱨ ᱾ ᱱᱟᱶᱟ ᱫᱤᱞᱞᱤ, ᱵᱚᱢᱵᱮ, ᱯᱩᱱᱮ, ᱦᱟᱭᱫᱨᱟᱵᱟᱫᱽ, ᱪᱮᱱᱟ.ᱭ, ᱪᱷᱚᱛᱤᱥᱜᱳᱰ ᱨᱮᱦᱚᱸ ᱟᱹᱰᱤ ᱦᱚᱲ ᱵᱟᱝᱞᱟ ᱛᱮᱠᱚ ᱨᱚᱲᱟ ᱾ ᱡᱚᱛᱚᱨᱮ ᱨᱚᱲ ᱮᱫ ᱦᱚᱲ :- ᱓᱐ ᱠᱚᱨᱚᱲ ᱾ ᱯᱟᱹᱨᱥᱤ ᱜᱷᱟᱨᱚᱸᱡᱽ :- ᱦᱤᱸᱫᱽ ᱤᱨᱟᱱᱤ ᱯᱟᱹᱨᱥᱤ, ᱦᱤᱸᱫᱫᱽ ᱟᱨᱡᱚ ᱯᱟᱹᱨᱥᱤ, ᱯᱩᱨᱵᱤ ᱦᱤᱸᱫᱽ ᱟᱨᱡᱚ ᱯᱟ.ᱨᱥᱤ, ᱵᱟᱝᱞᱟ ᱚᱥᱚᱢᱤᱭᱟᱹ, ᱵᱟᱝᱞᱟ ᱯᱟᱹᱨᱥᱤ ᱾ ᱚᱱᱚᱞ ᱛᱚᱦᱚᱨ :- ᱵᱟᱝᱞᱟ ᱞᱤᱯᱤ ᱾ ᱪᱤᱠᱤ ᱵᱮᱱᱟᱣ ᱵᱷᱟᱨᱚᱛ ᱨᱮᱭᱟᱜ ᱮᱴᱟᱜ ᱴᱚᱴᱷᱟ ᱯᱟᱹᱨᱥᱤ ᱞᱮᱠᱟᱜᱮ ᱵᱟᱸᱜᱽᱞᱟ ᱯᱟᱹᱨᱥᱤ ᱨᱮᱭᱟᱜ ᱦᱚᱸ ᱵᱮᱱᱟᱣ ᱚᱠᱛᱚ ᱫᱚ ᱥᱚᱱ ᱑,᱐᱐᱐ ᱮ.ᱰᱤ. ᱥᱩᱨ ᱥᱩᱯᱩᱨ ᱢᱮᱱᱛᱮ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜᱼᱟ ᱾ ᱢᱚᱜᱚᱫᱷ ᱨᱮᱭᱟᱜ ᱯᱟᱹᱨᱥᱤ ᱠᱷᱚᱱ ᱵᱷᱮᱜᱟᱨ ᱞᱮᱠᱟᱛᱮ ᱟᱯᱱᱟᱨ ᱮᱱ ᱛᱟᱭᱚᱢ ᱠᱷᱚᱱ ᱜᱮ ᱱᱚᱶᱟ ᱯᱟᱹᱨᱥᱤ ᱛᱮ ᱥᱮᱨᱮᱧ ᱟᱨ ᱚᱱᱚᱞ ᱠᱚ ᱚᱞᱼᱛᱚᱞ ᱮᱛᱚᱦᱚᱵ ᱮᱱᱟ ᱾ ᱡᱟᱦᱟᱸ ᱞᱮᱠᱟ ᱱᱚᱶᱟ ᱫᱤᱥᱣᱟᱹ ᱠᱚᱣᱟᱜ ᱩᱭᱦᱟ.ᱨ ᱟᱨ ᱦᱩᱫᱤᱥ ᱥᱚᱫᱚᱨ ᱫᱟᱲᱮᱭᱟᱜ ᱨᱮᱭᱟᱜ ᱰᱟᱦᱟᱨ ᱵᱮᱱᱟᱣ ᱤᱫᱤᱭᱮᱱᱟ ᱾ ᱱᱚᱣᱟᱛᱮ ᱟ.ᱰᱤᱜᱟᱱ ᱚᱞ ᱛᱚᱞ, ᱚᱱᱚᱬᱦᱮ ᱯᱩᱛᱷᱤ ᱟᱨ ᱥᱟᱱᱟᱥ, ᱫᱷᱚᱨᱚᱢ ᱟᱨᱵᱟᱝ ᱟᱹᱰᱤᱜᱟᱱ ᱥᱟᱛᱟᱢ ᱪᱮᱛᱟᱱ ᱨᱮ ᱜᱟᱞᱟᱝ ᱜᱟᱵᱟᱱ ᱤᱫᱤᱭᱮᱱᱟ ᱾ ᱩᱱᱟᱹᱜ ᱫᱷᱟᱹᱵᱤᱡ ᱡᱮ ᱛᱮᱦᱮᱧ ᱵᱷᱟᱨᱚᱛᱤᱯᱟᱹ ᱯᱟᱹᱨᱥᱤ ᱨᱮ ᱱᱚᱣᱟ ᱫᱚ ᱢᱤᱫ ᱞᱟᱹᱠᱛᱤᱜ ᱞᱮᱠᱟᱱ ᱞᱟᱯᱷᱟᱝ ᱴᱷᱟᱶ ᱮ ᱟᱢᱮᱴ ᱦᱩᱭ ᱟᱠᱟᱜᱼᱟ ᱾ ᱪᱤᱠᱤ ᱵᱟᱝᱞᱟ ᱪᱤᱠᱤ ᱫᱚ ᱵᱨᱟᱢᱦᱤ ᱞᱤᱯᱤ ᱠᱚ ᱢᱮᱛᱟᱜᱼᱟ,ᱫᱮᱵᱽᱱᱟᱜᱽᱨᱤ ᱪᱤᱠᱤ ᱠᱷᱚᱱ ᱱᱟᱥᱮ ᱱᱟᱥᱮ ᱜᱮ ᱵᱷᱮᱜᱟᱨᱟ ᱤᱠᱷᱟᱹᱱ ᱵᱟᱱᱟᱨ ᱨᱮ ᱟᱹᱰᱤ ᱜᱮ ᱢᱮᱥᱟ ᱥᱮᱞᱮᱫ ᱢᱮᱱᱟᱜᱼᱟ ᱾ ᱦᱤᱱᱫᱤ ᱞᱮᱠᱟᱜᱮ ᱱᱚᱣᱟ ᱨᱮᱦᱚᱸ ᱑᱔ ᱜᱚᱴᱟᱝ ᱥᱣᱚᱨᱚ ᱵᱚᱨᱱᱚ ᱟᱨ ᱓᱓ ᱜᱚᱴᱟᱝ ᱵᱮᱧᱡᱚᱱ ᱵᱚᱨᱱᱚ ᱠᱮᱪᱮᱫ ᱟᱲᱟᱝ ᱢᱮᱱᱟᱜᱼᱟ ᱾ ᱥᱟᱶᱦᱮᱫ ᱵᱟᱝᱞᱟ ᱯᱟᱹᱨᱥᱤ ᱥᱟᱶᱦᱮᱫ ᱫᱚ ᱟᱹᱰᱤ ᱜᱮ ᱠᱤᱥᱟᱹᱬᱟ ᱾ ᱵᱟᱝᱞᱟ ᱥᱟᱶᱦᱮᱫ ᱯᱩᱥᱴᱟᱹᱣ ᱥᱟᱺᱦᱤᱡ ᱵᱟᱰᱟᱭ ᱞᱟᱹᱜᱤᱫ ᱛᱮᱠᱷᱟᱱ ᱵᱟᱝᱞᱟ ᱥᱟᱶᱦᱮᱫ ᱵᱚᱱ ᱧᱮᱞ ᱢᱟ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ Bangla Academy Archived ᱒᱐᱑᱑-᱐᱑-᱑᱓ at the Wayback Machine. The South Asian Literary Recordings Project, The Library of Congress. Bengali Authors.